สังคมข่าวหุ้น
ดัชนี SET แกว่งไซด์เวย์ตลอดทั้งวัน แต่ยังปิดบวกได้เล็กน้อย 0.56 จุด มาที่ 1,624.96 จุด มูลค่าการซื้อขายเพียง 45,931.18 ล้านบาท
ดัชนี SET แกว่งไซด์เวย์ตลอดทั้งวัน แต่ยังปิดบวกได้เล็กน้อย 0.56 จุด มาที่ 1,624.96 จุด มูลค่าการซื้อขายเพียง 45,931.18 ล้านบาท
24 พ.ย. 2565

ดัชนี SET แกว่งไซด์เวย์ตลอดทั้งวัน แต่ยังปิดบวกได้เล็กน้อย 0.56 จุด มาที่ 1,624.96 จุด มูลค่าการซื้อขายเพียง 45,931.18 ล้านบาท หรือต่ำสุดในรอบ 2 ปี โดยวอลุ่มต่ำสุดก่อนหน้านี้คือวันที่ 2 พ.ย. 2563 วันนั้นซื้อขายกันเพียง 4 หมื่นล้านบาท
มอร์ รีเทิร์น MORE เมื่อวานนี้ ราคาดีดพลิกกลับมาเป็นบวกได้ หลังลงไปติดฟลอร์ 0.34 บาท แต่มีรายใหญ่เข้ามาเก็บ และค่อย ๆ ดันราคาขึ้นมา ทำให้บวก 0.11บาท ปิด 0.59 บาท มูลค่าการซื้อขาย 2,380 ล้านบาท มาเป็นอันดับหนี่งเมื่อวานนี้ การเข้ามาเก็บหุ้นของ “เสี่ย” ที่เป็นนักลงทุนรายใหญ่ สะท้อนให้เห็นว่า รายย่อยชอบหุ้นสไตล์แบบนี้ รู้ว่าเสี่ยงแต่ต้องขอลอง แล้วก็ทราบดีว่า “ลุกช้าจ่ายรอบวง” ดังนั้น ไม่ต้องไปเตือนอะไรกันมาก
บมจ.อนันดา ดีเวลลอปเม้นท์ (ANAN) วิ่งรับข่าว ศาลปกครองกลางตัดสิน “โครงการแอชตัน อโศก” คือ ไม่ต้องรื้ออะไรทั้งสิ้น โครงการดังกล่าวได้มีผู้พักอาศัยอยู่แล้ว 668 ห้อง ซึ่งหากมีการรื้อถอนจะส่งผลกระทบต่อผู้พักอาศัย จึงสั่งให้หน่วยงานที่เกี่ยวข้องกลับไปแก้ไขการออกใบอนุญาตให้ถูกต้องภายในระยะเวลาที่ศาลปกครองกำหนด หรือภายใน 180 วัน ทำให้ราคาหุ้นวานนี้ของ ANAN วิ่งกระชากขึ้นมาในรอบภาคบ่าย จากเปิดตลาด 1.31 บาท ขึ้นมาปิด 1.47 บาท ชนแนวต้านพอดี วันนี้ต้องมาลุ้นว่า จะผ่านแนวต้านได้หรือไม่
“พี่ปอ” PTT แนวรับที่ระดับ 33.00 บาท ถือว่า เป็นราคาน่าทยอยสะสม เป็นแนวรับที่แข็ง สามารถซื้อถือยาวได้เลย เก็บรอรับเงินปันผล อัตราผลตอบแทน 6% ก็ยังได้ ล่าสุด ผู้บริหารของ PTT จัดประชุมกับนักวิเคราะห์ มองผลการดำเนินงานธุรกิจก๊าซในปี 2566 มีแนวโน้มดีขึ้น หนุนโดยการเติบโตของอุปสงค์ปริมาณก๊าซจากอ่าวไทยที่เพิ่มขึ้น และอัตราการใช้กำลังการผลิตของโรงแยกก๊าซที่เพิ่มขึ้น หุ้นซื้อขายอยู่ที่ P/BV ณ สิ้นปี 2566 ที่ 0.9 เท่า ต่ำกว่าค่าเฉลี่ยระยะยาวที่ 1.6 เท่า ราคาเป้าหมายที่เป็น IAA Consensus เฉลี่ยอยู่ที่ 46.00 บาท
ไทยประกันชีวิต TLI ราคาหุ้นค่อย ๆ ขยับขึ้น หลัง FTSE ประกาศเข้าคำนวณดัชนี และมีผลวันที่ 30 พ.ย.นี้ คาดมีเม็ดเงินจากกองทุนฝรั่งเข้าเกือบ 40 ล้านเหรียญ ส่วนแนวโน้มไตรมาส  4/2565  นักวิเคราะห์คาดว่ากำไรออกมาดีกว่าไตรมาส 3 และน่าจะดันกำไรทั้งปีแตะ 1 หมื่นล้านบาท เพิ่มขึ้น 27-29% ใครมีหุ้นอยู่อาจจะต้องใจเย็น ๆ เพราะมาร์เก็ตแคปฯ ใหญ่ จำนวนหุ้นเยอะ ทำให้มีความหนัก ราคาจะไม่ได้หวือหวามาก หรือจะค่อย ๆ ปรับขึ้นไป ส่วน SET50 ต้องรอครึ่งหลังปี 2566
บัตรกรุงไทย KTC ราคาหุ้นเริ่มตัน ๆ ไม่ผ่าน 60.00 บาท เพราะหากจะดูสตอรี่เชิงบวกในตอนนี้ มีค่อนข้างน้อย ทำให้ราคาหุ้นแกว่งในกรอบแคบ ยิ่งมาเจอนโยบายจำกัดเรื่องอัตราดอกเบี้ยจากหน่วยงานกำกับด้วยแล้ว ยิ่งไปกันใหญ่ พี/อี ตอนนี้ 22 เท่า สูงไปนิด หากจะให้ราคากลับมาวิ่งแรง ๆ อีกครั้ง คงต้องลุ้นงบไตรมาส 4/2565 ออกมาดีกว่าคาดการณ์ และแนวโน้มปี 2566 กำไรต้องเพิ่มแรง หรือมีกลยุทธ์การหารายได้อื่น ๆ เพื่อเพิ่มอัตรามาร์จิ้นอย่างมีนัยสำคัญเข้ามา จึงน่าจะช่วยหนุนราคาได้
หุ้นกลุ่มโรงพยาบาลนำโดย BCH THG และ IMH กลับมาวิ่งแรงอีกครั้ง หลังมียอดผู้ป่วยโควิด-19 กลับมาสูงขึ้น และเข้ารับการรักษาในโรงพยาบาลกันอย่างมาก แต่นักวิเคราะห์แนะนำเพียงการเล่นเก็งกำไรระยะสั้น เพราะยอดรายได้ไม่น่าจะพุ่งขึ้นเหมือนตอนที่มีการระบาดมาก ๆ ในช่วงปี 2564 และครึ่งแรกปี 2565 BCH มีแนวต้าน 20.50 บาท อัพไซด์เริ่มจำกัด THG มีแนวต้าน 80.00 บาท เมื่อวานนี้ ขึ้นมาแตะ 72.25 บาท แล้วลง วันนี้น่าจะวิ่งขึ้นได้ ส่วน IMH เมื่อวานดีดแรงสุด ๆ แนวต้านใหญ่จิตวิทยา 15.00 บาท